CELEX: 62010TN0252
Language: lv
Date: 2010-05-28 00:00:00
Title: Lieta T-252/10: Prasība, kas celta 2010. gada 28. maijā — Cross Czech /Komisija

31.7.2010   
            
            
               LV
            
            
               Eiropas Savienības Oficiālais Vēstnesis
            
            
               C 209/51
            
         Prasība, kas celta 2010. gada 28. maijā — Cross Czech/Komisija
   (Lieta T-252/10)
   ()
   2010/C 209/76
   Tiesvedības valoda — angļu
   
      Lietas dalībnieki
   
   
      Prasītāja: Cross Czech a.s. (Prāga, Čehijas Republika) (pārstāvis: T. Schollaert, advokāts)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas 2010. gada 12. marta Lēmumu Nr. NFSO-02/FD/GVC/Isc D (2010) 208676; un
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Ar šo prasības pieteikumu prasītāja saskaņā ar LESD 263. pantu lūdz atcelt Komisijas 2010. gada 12. marta Lēmumu Nr. INFSO-02/FD/GVC/Isc D (2010) 208676, ar lietas Nr. 09-BA74-006, kas ietverts vēstulē, kas apstiprina revīzijas ziņojuma B74-06 par finanšu pārskatu revīziju laika posmā no 2005. gada 1. februāra līdz 2008. gada 30. aprīlim saistībā ar projektiem eMapps.com, CEEC IST NET un TRANSFER EAST, kas noslēgti sestās ES pamatprogrammas pētniecībai un tehnoloģiju izstrādei (2002-2006) ietvaros, rezultātus.
   Savas prasības pamatojumam prasītāja izvirza šādus pamatus:
   Prasītāja apgalvo, ka apstrīdētais lēmums pārkāpj Līgumu vai normu, kas to piemēro, tā kā:
   
               —
            
            
               tas ir balstīts uz Komisijas nepareiziem un nepietiekamiem faktu konstatējumiem;
            
         
               —
            
            
               tajā ir atspoguļota nepareiza līgumu piemērošana attiecīgajiem projektiem, it īpaši saistībā ar secinājumu, ka prasītāja ir izdarījusi šo līgumu pārkāpumu;
            
         
               —
            
            
               tas ir balstīts uz acīmredzamām kļūdām vērtējumā attiecībā uz faktiem par iespējamo līgumu, kas attiecas uz šiem projektiem, pārkāpumu, tādējādi neievērojot atbilstošos tiesiskos standartus un pieļaujot kļūdu tiesību piemērošanā;
            
         
               —
            
            
               tas ir pamatots ar kļūdainu argumentāciju; un
            
         
               —
            
            
               procedūras laikā pirms apstrīdēta lēmuma pieņemšanas ar to tiek pārkāptas prasītājas procesuālās tiesības, kā arī princips ievērot pienācīgu rūpību.